สวัสดีค่ะ มีฟันคุดขึ้นที่บนล่าง ด้านในสุด ยังไม่ได้ผ่า ปวดๆหายๆ แล้วมีต่อมน้ำเหลืองใต้คาง ข้างเดียวกับฟันคุด ค่ะ ลักษณะ ก้อนนูนๆประมาณลูกแก้ว กดแล้วผิวหนังจมคะคือนิ่มๆเจ็บบ้างบางครั้ง. ติดคลำละกดบ่อยๆ เป็นแบบนี้ อันตรายไหมค่ะ ฟันคุดยังไม่ได้ถอยมีทั้งบนทั้งล่างข้างซ้าย เกี่ยวกันไหมคะ ขอบพระมากค่ะ
สวัสดีค่ะ ก้อนนูนใต้คาง กดแล้วเจ็บบางครั้งดังกล่าว น่าจะเป็นต่อมน้ำเหลืองโตได้ค่ะ เนื่องจากมีประวัติการมีฟันคุดอยู่ ซึ่งฟันคุดที่เป็นอยู่ อาจทำให้มีเหงือกอักเสบ หรือเกิดฟันผุทั้งที่ตัวของฟันคุดเองหรือมีการผุของฟันซี่ข้างเคียงก็ได้ ซึ่งก็จะทำให้มีต่อมน้ำเหลืองโตได้แนะนำให้หาเวลาไปรับการผ่าฟันคุดออกนะคะ เพราะการปล่อยไว้ ย่อมทำให้เกิดปัญหาหลายอย่างตามมาได้ เช่น การเกิดเหงือกอักเสบ มีฟันผุ เกิดการละลายตัวของกระดูกรอบรากฟัน หรือเกิดเป็นถุงน้ำภายในกระดูกขากรรไกรได้ เป็นต้นเมื่อรักษาฟันคุดแล้ว ก้อนนูนใต้คางหรือต่อมน้ำเหลืองโตดังกล่าวควรจะหายไป หากไม่หายไป หรือก้อนโตขึ้นเร็ว มีไข้ อาจเกิดจากโรคอื่นๆ ได้ เช่น วัณโรคต่อมน้ำเหลือง เนื้องอกต่อมน้ำลาย มะเร็งต่อมน้ำเหลือง มะเร็งต่อมน้ำลาย เป็นต้น